আল্লাহর রাসূল নিজের অবস্থানের কথা উল্লেখ করে সমবেত জনতার উদ্দেশে বলেন: “আমার অবস্থান হচ্ছে সেই প্রহরীর মতো যে অনেক দূর থেকে শত্রুকে আসতে দেখে নিজের জাতির লোকদের রক্ষা করার জন্য তাদের দিকে ছুটে যায়। হে কুরাইশের লোকসকল! তোমরা জাহান্নামের আগুন থেকে নিজেদের রক্ষা করো।” এ সময় রাসূলের চাচা ও অন্যতম কাফের সর্দার আবু লাহাব তাঁর বক্তব্য বন্ধ করে দেয়ার জন্য হৈ চৈ শুরু করে। সে চিৎকার চেচামেচি করে লোকজনকে তাড়িয়ে দেয়। এভাবে নিকটাত্মীয়সহ নেতৃস্থানীয় ব্যক্তিদের বিরুদ্ধাচরণ উপেক্ষা করে দাওয়াতের কাজ চালিয়ে যান আল্লাহর রাসূল (সা.)।